ยอดเยี่ยม
เหตุการณ์คนร้ายลอบวางระเบิดบริเวณสี่แยกราชประสงค์
2 ก.ย. 2558

โดย...แบงก์กลิ้ง
เหตุการณ์คนร้ายลอบวางระเบิดบริเวณสี่แยกราชประสงค์ ไม่ได้ทำให้พนักงานสาวของธนาคารสแตนดาร์ดชาร์เตอร์ดเสียชีวิตเท่านั้น ยังมีพนักงานธนาคารไทยพาณิชย์ได้รับบาดเจ็บถึง 4 คน เนื่องจากเดินผ่านบริเวณที่เกิดเหตุพอดีทันทีที่รู้ข่าว วิชิต สุรพงษ์ชัย ประธานกรรมการบริหาร ธนาคารไทยพาณิชย์ ก็สั่งการให้ช่วยเหลือพนักงานที่ได้รับบาดเจ็บทั้งหมดเต็มที่ รวมทั้งรับผิดชอบค่าใช้จ่ายในการรักษาพยาบาลทั้งหมด 
นอกจากนี้ เมื่อตรวจสอบพบว่าในจำนวนผู้เสียชีวิต มีลูกค้า 1 ราย ได้ทำประกันชีวิตในกรมธรรม์ประกันชีวิต Treasure Plus กับบริษัท ไทยพาณิชย์ประกันชีวิต (เอสซีบีไลฟ์) และอีก 1 ราย ทำประกันผ่านบัตร Debit Plus ก็ให้ผู้บริหารของธนาคารและผู้บริหารของเอสซีบีไลฟ์ไปร่วมในพิธีสวดพระอภิธรรม พร้อมนำเงินค่าสินไหมทดแทนไปมอบให้กับญาติผู้เสียชีวิตด้วย
หลังธนาคารเจอวิกฤตหลายรอบ ทำให้การบริหารงานในภาวะวิกฤตได้เยี่ยมยอด น่าชมเชย